10/04/2019 | Administración LocalMunicipal
Cambre
Aprobación definitiva Plan especial de equipamento en solo rústico de Cela

Mediante acordo plenario deste Concello de data 31 de xaneiro do 2019 se aproba definitivamente o Plan especial de equipamento en solo rústico de Cela redactado polo arquitecto Malamin Patau Auselle, de conformidade cos artigos 36.4 e 75 da Lei 2/2016, do solo de Galicia. O que se fai público de conformidade co establecido no artigo 82.3 da Lei 2/2016 do Solo de Galicia. Así mesmo faise constar que dito acordo aprobatorio foi publicado no Diario Oficial de Galicia nº 54 de data 18 de marzo de 2019 e remitido un exemplar deste Plan especial á Consellería de Medio Ambiente e Ordenación do Territorio o 20 de marzo de 2019 para a súa inscrición no Rexistro de Planeamento Urbanístico de Galicia, de conformidade co artigo 88.3 da Lei 2/2016 do solo de Galicia. A normativa reguladora do Plan especial de equipamento en solo rústico de Cela é a seguinte: O Plan Especial desenvolverase mediante proxectos técnicos que definan as obras de preparación dos terreos, acondicionamento do ámbito e definición da futura edificación. Estes proxectos: - Deberán detallar e programar as intervencións coa precisión necesaria para que poida ser executado por técnicos distintos do autor do mesmo. - Non poderán modificar as previsións do PEESR, sen prexuízo de adaptación ao nivel de detalle proporcionado pola realidade física e topográfica. - Conterán a documentación necesaria para a súa correcta posta en práctica, e como mínimo será a seguinte: - Memoria descritiva da actuación - Plano de situación da zona de actuación en relación ao ámbito do PE. - Planos de proxecto, reflectindo obras e actuacións a levar a cabo coa escala e nivel de detalle requirido. - Prego de condicións técnicas e económico – administrativas das obras e actuacións. - Medicións, prezos descompostos e orzamento. - Estudo de Impacto e de Integración Paisaxística. - Deberán establecerse no proxecto técnico medidas preventivas e correctoras, de acordo ás obras que se propoñan, para que non se afecte á calidade das augas superficiais polo arrastre de sólidos en suspensión. - A nova dotación incorporará arborado no terreo que na zonificación de ordenación se define para a súa conservación en estado natural. Para isto escolleranse especies autóctonas, e preferiblemente pertencentes á súa vexetación potencial segundo os estudos elaborados ao respecto (carballeira acidófila). - A fin de contribuír á integración paisaxística do equipamento, e a consolidar os taludes resultantes da ampliación do viario principal no marxe sur, deberá incorporarse arborado na súa cota inferior e intermedia, mesturando exemplares de especies e tamaños diferentes. Para elo empregaranse especies arbóreas autóctonas, que poderán acompañarse de manto vexetal arbustivo ou ornamental. - Os materiais que se empreguen na urbanización da parcela dotacional terán en conta o desaugue de pluviais, empregando preferiblemente sistemas permeables de xunta aberta ou gabias de drenaxe. - Os materiais a empregar na envolvente construtiva do edificio e na urbanización da parcela, evitarán os acabados reflectores. - Aplicaranse as pautas cromáticas e de acabado expresadas para a área correspondente na Guía de cores e materiais de Galicia elaborada pola Xunta de Galicia e o Colexio de Arquitectos de Galicia. - Retrasarase a liña de peche do equipamento respecto do viario principal a fin de que poida ampliarse a sección do mesmo, incorporando unha batería de aparcamento e beirarrúas. - Definirase en paralelo ao viario principal un acceso peonil que permita acadar a cota do equipamento a través de ramplas axustadas ás esixencias derivadas da normativa sectorial de accesibilidade. - Manterase o acceso rodado existente ás parcelas, no seu extremo sueste. - O PEESR incorpora ao ámbito a cualificación de equipamento dotacional de titularidade e uso público, polo que os usos permitidos serán os relacionados nas NSP respecto aos equipamentos, que en todo caso respectarán os establecidos na LSG 2/2016 para o solo rústico.” Concelleiro Delegado da área de Urbanismo, Obras e Medio Ambiente P. D. (núm.1841/2016, do 18 de novembro) Cambre, 3 de abril de 2019 Juan González Leirós